pythainlp/thai-wiki-dataset-v3 huggingface dataset:
ไดโต

ไดโต  เป็นนครที่ตั้งอยู่ทางตะวันออกของจังหวัดโอซากะ ประเทศญี่ปุ่น ก่อตั้งเมื่อวันที่ 1 เมษายน ค.ศ. 1956 มีขนาดพื้นที่ทั้งสิ้น 18.27 ตารางกิโลเมตร มีจำนวนประชากร ณ วันที่ 1 เมษายน ค.ศ. 2023 ประมาณ 116,649 คน
== ภูมิศาสตร์ ==
ไดโตตั้งอยู่ทางตะวันตกตอนกลางของจังหวัดโอซากะ ห่างจากใจกลางของนครโอซากะประมาณ 10 กิโลเมตร ภูมิประเทศส่วนตะวันตกเป็นที่ราบลุ่ม ส่วนตะวันออกเป็นที่สูงของเทือกเขาอิซูมิ
=== เทศบาลข้างเคียง ===
จังหวัดโอซากะ
* เขตสึรูมิ นครโอซากะ
* นครคาโดมะ
* นครชิโจนาวาเตะ
* นครฮิงาชิโอซากะ
จังหวัดนาระ
* นครอิโกมะ
== ประชากร ==
ตามข้อมูลการสำรวจสำมะโนประชากรของญี่ปุ่น จำนวนประชากรของไดโตเพิ่มขึ้นอย่างรวดเร็วในทศวรรษ 1960 และ 1970 และได้ลดระดับลงตั้งแต่นั้นเป็นต้นมา
== ประวัติศาสตร์ ==
เมื่อมีการประกาศใช้ระบบเทศบาล ได้มีการก่อตั้งหมู่บ้านต่าง ๆ ขึ้น ได้แก่ ซูมิโนโด นังโง และชิโจ เมื่อวันที่ 1 เมษายน ค.ศ. 1889 ต่อมาได้กลายเป็นส่วนหนึ่งของอำเภอคิตะคาวาจิ จังหวัดโอซากะ เมื่อวันที่ 1 เมษายน ค.ศ. 1896 หมู่บ้านซูมิโนโดได้รับการยกฐานะเป็นเมืองเมื่อวันที่ 1 มกราคม ค.ศ. 1937 และเช่นเดียวกับหมู่บ้านชิโจเมื่อวันที่ 1 เมษายน ค.ศ. 1952 และเมื่อวันที่ 1 เมษายน ค.ศ. 1956 เมืองซูมิโนโด หมู่บ้านนังโง และเมืองชิโจ ได้ผนวกรวมกันเพื่อก่อตั้งเป็นนครไดโต
== อ้างอิง ==
== แหล่งข้อมูลอื่น ==
นครในจังหวัดโอซากะ
โจบี แมคอานัฟฟ์

โจเอล โจชัว เฟรเดริก เมลวิน "โจบี" แมคอานัฟฟ์ (เกิดวันที่ 9 พฤศจิกายน ค.ศ. 1981) เป็นนักฟุตบอล ทีมชาติจาเมกา ปัจจุบันเล่นในตำแหน่งกองกลางให้กับสโมสรฟุตบอลเลย์ตัน โอเรียนท์ ในระดับฟุตบอลลีกทู
== อ้างอิง ==
กองกลางฟุตบอล
นักฟุตบอลชาวจาเมกา
ผู้เล่นในพรีเมียร์ลีก
นักฟุตบอลจากลอนดอน
บุคคลจากเอดมันตัน (ลอนดอน)
บันไดลิง (พืช)

บันไดลิงหรือกระไดลิง กระไดเต่า  เชียงใหม่เรียกมะลืมคำ  เป็นไม้เถาเนื้อแข็งขนาดใหญ่ อยู่ในสกุลชงโค เถาแก่จะเหนียว แบน โค้งเป็นลอนคล้ายบันได พาดพันไปตามเรือนยอดของไม้อื่น ใบเดี่ยว มีหูใบเป็นติ่งยาวแต่ร่วงง่าย ดอกเป็นดอกช่อ ออกที่ปลายกิ่ง สีขาวอมเหลือง ติดผลเป็นฝักแบน แก่แล้วกลายเป็นสีน้ำตาลแดง ปลายมน มีติ่งแหลม แก้พิษ มีฤทธิ์ยับยั้งเซลล์มะเร็ง น้ำเลี้ยงจากเถาใช้บรรเทาอาการไอ ในจังหวัดกาญจนบุรีใช้เถาแก้ไข้ แก้พิษ แก้ฝี
== อ้างอิง ==
สกุลชงโค
สมุนไพร
พืชที่มีฤทธิ์ยับยั้งมะเร็ง
ไนเจล แอดกินส์

ไนเจล ฮาวเวิร์ด แอดกินส์ เกิดวันที่ 11 มีนาคม ค.ศ. 1965 เป็นนักฟุตบอลชาวอังกฤษ โดยเคยเป็นผู้จัดการทีมฟุตบอลให้กับสโมสรฟุตบอลเซาแทมป์ตัน ซึ่งในสมัยที่เขาคุมทีม เขาพาเซาแทมป์ตันเลื่อนชั้นจากฟุตบอลลีกแชมเปียนชิป ขึ้นมาเล่นในพรีเมียร์ลีกได้สำเร็จ
== แหล่งข้อมูลอื่น ==
Nigel Adkins In Profile on Southampton club website 
Nigel Adkins career profile 
ผู้รักษาประตูฟุตบอล
ผู้เล่นสโมสรฟุตบอลวีแกนแอทเลติก
นักฟุตบอลชาวอังกฤษ
ผู้จัดการทีมฟุตบอลชาวอังกฤษ
ผู้จัดการทีมฟุตบอลในพรีเมียร์ลีก
ผู้จัดการทีมสโมสรฟุตบอลเซาแทมป์ตัน
บุคคลจากเบอร์เคนเฮด
แสลงพันเถา

แสลงพันเถาหรือเสี้ยวเครือ เสี้ยวส้ม  เป็นไม้เถาเนื้อแข็ง ในสกุลชงโค ใบเดี่ยว ดอกสีเขียวอมเหลือง ออกเป็นช่อที่ปลายกิ่ง ติดผลเป็นฝักแบน ใช้บำรุงโลหิต แก้ปวดเมื่อย ขับประจำเดือน แก้น้ำเหลืองเสียและผื่นคันตามผิวหนัง
== อ้างอิง ==
สกุลชงโค
สมุนไพร
อรพิม

อรพิม หรือ คิ้วนาง   เป็นไม้เถาเนื้อแข็งในสกุลชงโค มีมือเกาะ มีขนสีน้ำตาลที่กิ่งอ่อน ใบประกอบ ดอกมี 5 กลีบ สีขาว 4 กลีบ สีเหลือง 1 กลีบ ติดฝักเป็นรูปดาบ เปลือกบาง ผิวเรียน เมล็ดข้างในแบน มีจำนวนมาก แก้ท้องเสีย แก้ปวดศีรษะ ขับเสมหะ แก้บิด จัดเป็นสิ่งมีชีวิตเฉพาะถิ่นที่พบได้ในประเทศไทยเท่านั้น และเป็นดอกไม้ประจำมหาวิทยาลัยราชภัฏกาญจนบุรี
โดยชื่อวิทยาศาสตร์นั้น ตั้งขึ้นเป็นเกียรติแก่ พระยาวินิจวนันดร (โต โกเมศ) นักพฤษศาสตร์ชาวไทย ที่ได้รับการยกย่องให้เป็น "บิดาแห่งพฤษศาสตร์ไทย"
== อ้างอิง ==
สมุนไพร
สิ่งมีชีวิตเฉพาะถิ่น
สกุลชงโค
ฟูจิอิเดระ

ฟูจิอิเดระ  เป็นนครในจังหวัดโอซากะ ประเทศญี่ปุ่น มีขนาดพื้นที่ทั้งสิ้น 8.89 ตารางกิโลเมตร เป็นเทศบาลนครที่มีขนาดพื้นที่เล็กที่สุดในจังหวัด
== อ้างอิง ==
== แหล่งข้อมูลอื่น ==
นครในจังหวัดโอซากะ
มงบล็อง

มงบล็อง (Mont Blanc) หรือ มอนเตเบียนโก (Monte Bianco) อาจหมายถึง
มงบล็อง - ยอดเขาในเทือกเขาแอลป์ เป็นพรมแดนธรรมชาติระหว่างประเทศฝรั่งเศสกับประเทศอิตาลี
มงบล็อง - ของหวานทำจากเกาลัดปั่นจนเหลว ปรุงให้หวาน แล้วราดวิปครีม ปัจจุบัน มีการดัดแปลงไปใช้ส่วนผสมอื่น เป็นต้นว่า ฟักทอง
กลาดิอุส (ดาบ)

กลาดิอุส (Gladivs) แปลว่า "ดาบ" ถูกค้นพบครั้งแรก ณ สาธารณรัฐโรมัน 300 ปีก่อนคริสตกาล เป็นอาวุธซึ่งใช้กันอย่างแพร่หลายในสมัยที่โรมันรุ่งเรือง กลาดิอุสมีความยาวประมาณ 60 เซนติเมตร ซึ่งจะแตกต่างจากดาบทั่วไปเพราะกลาดิอุสถูกออกแบบมาเพื่อแทงโดยเฉพาะ จึงมีรูปร่างที่กะทัดรัด ส่วนปลายของดาบเรียวแหลมทำให้ผู้ใช้สามารถใช้มันทิ่มแทงได้อย่างคล่องแคล่ว
กลาดิอุสถูกใช้เป็นอาวุธหลักของกองทหารโรมันในการสงคราม ทหารโรมันจะถือดาบกลาดิอุสในมือขวาและถือโล่หรือสกูตูง (Scutum) ในมือซ้าย และเดินหน้าในลักษณะโล่ต่อโล่มีช่องว่างระหว่างโล่เล็กน้อยเพื่อใช้ในการแทงดาบกลาดิอุสเข้าใส่ข้าศึก ซึ่งในการเข้าปะทะทหารโรมันจะใช้โล่ที่ใหญ่และหนักเข้ากระแทกข้าศึกก่อนที่จะแทงดาบกลาดิอุสผ่านช่องว่างเล็ก ๆ ระหว่างโล่เพื่อปลิดชีพข้าศึก ซึ่งเมื่อทหารแถวหน้าต่อสู้จนเหนื่อยอ่อนแล้วจะมีการสลับตำแหน่งเอาทหารแถวถัดไปขึ้นมาแทนที่ในแนวหน้า ด้วยความมีระเบียบวินัยและอาวุธที่ทันสมัย กองทหารโรมันจึงเป็นกองทัพที่ยิ่งใหญ่เกรียงไกรที่สุดในยุคนั้น
กลาดิอุสเกิดในยุคเหล็ก ถูกสร้างโดยใช้เหล็กเป็นวัตถุดิบซึ่งมีความแข็งแกร่งกว่าทองแดง สัมฤทธิ์ และทองเหลืองมาก กลาดิอาตอร์ได้ใช้กลาดิอุสเป็นอาวุธหลักในการต่อสู้
== อ้างอิง ==
Gladius จาก weapon.in.th
อาวุธโบราณ
ดาบ
ลูกตุ้มดาวตก

ลูกตุ้มดาวตก (Meteor hammer, ) มักเรียกสั้นๆว่า ดาวตก เป็นอาวุธจีนโบราณประเภทอาวุธตะบันชนิดหนึ่ง ประกอบด้วยลูกตุ้ม 2ลูก เชื่อมต่อเข้าด้วยกันโดย เชือก หรือ โซ่ อาวุธชนิดนี้เป็นที่รู้จักกันอย่างแพร่หลายทั่วโลกในหลายชื่อ ขึ้นอยู่กับแต่ละพื้นที่ที่สร้างขึ้นและการใช้งาน นอกจากนี้อาวุธชนิดนี้ยังมีชื่อเรียกอื่นๆอีกเช่น หลิว ซิง ฉุย, ต้าย ฉุย, ค้อนบิน หรือ หมัดมังกร.  ลูกตุ้มดาวตกจัดเป็นอาวุธประเภท อาวุธโซ่ ชนิดหนึ่ง
== อ้างอิง ==
อาวุธตะบัน
อาวุธระยะประชิด
อาวุธโบราณ
สิ่งประดิษฐ์ของจีน
นวลฉวี

นวลฉวี อาจหมายถึง
นวลฉวี เพชรรุ่ง - นางพยาบาลชาวไทยซึ่งผูกสมัครรักใคร่กับอธิป สุญาณเศรษฐกร นายแพทย์โรงพยาบาลรถไฟ แต่อธิปไม่ต้องการผูกพันด้วยและมีผู้หญิงอื่น จึงหลอกหลวง ทำร้าย และที่สุดก็จ้างคนมาฆ่าโยนศพทิ้งแม่น้ำเจ้าพระยาตรงสะพานนนทบุรี จังหวัดนนทบุรี เมื่อปี 2502
สะพานนนทบุรี - สะพานข้ามแม่น้ำเจ้าพระยาในจังหวัดนนทบุรี มักเรียกกันว่า สะพานนวลฉวี เพราะเป็นที่ทิ้งศพนวลฉวี เพชรรุ่ง
นวลฉวี - ภาพยนตร์ไทยเมื่อปี 2528 อ้างอิงคดีฆาตกรรมนวลฉวี เพชรรุ่ง และสินจัย หงษ์ไทย นำแสดงเป็นนวลฉวี
ปมรักนวลฉวี - ละครโทรทัศน์ไทยเมื่อปี 2548 อ้างอิงคดีฆาตกรรมนวลฉวี เพชรรุ่ง และใหม่ เจริญปุระ นำแสดงเป็นนวลฉวี
ฉมวก

ฉมวก (คำอ่าน ฉะ-หมวก) เป็นอุปกรณ์ลักษณะคล้ายกับหอก ใช้เพื่อ จับปลา หรือใช้ในการล่าสัตว์น้ำตัวใหญ่จำพวก วาฬ
== ประวัติ ==
ฉมวก เป็นอุปกรณ์ที่ได้มีการใช้งานกันอย่างแพร่หลายตั้งแต่ช่วงยุคหิน มีการค้นพบภาพจารึกฝาผนังในถ้ำ Cosquer ทางตอนใต้ของประเทศฝรั่งเศสอายุมากกว่า 16,000ปี โดยในภาพประกอบด้วยรูปแมวน้ำที่ถูกแทงด้วยฉมวก
อุปกรณ์
อาวุธด้ามยาว
ปราโมทย์ ธีระวิวัฒน์

ดาบตำรวจ ปราโมทย์ ธีระวิวัฒน์ (14 มิถุนายน พ.ศ. 2510 – 4 ตุลาคม พ.ศ. 2555) เป็นนักกีฬาแบดมินตันชายชาวไทยประเภทชายคู่ ผู้ซึ่งเป็นแชมป์ประเทศไทย 11 สมัย นอกจากนี้ เขายังเป็นเจ้าของเหรียญทองซีเกมส์ 1999 ที่ประเทศบรูไน, เหรียญเงินเอเชียนเกมส์ 1998 ที่ประเทศไทย และเหรียญเงินเอเชียนเกมส์ 2002 ที่ประเทศเกาหลีใต้ เขามักร่วมทีมกับ พ.อ.ศักดิ์ระพี ทองสาริ และเทศนา พันธ์วิศวาส โดยได้รับการจัดให้อยู่ในอันดับ 2 ของโลกถึง 2 ครั้ง
นอกจากนี้ เขายังเป็นผู้ฝึกสอนนักแบดมินตันไทยจนสามารถติดอันดับโลกหลายราย ทั้งบุญศักดิ์ พลสนะ, พิสิษฐ์ พูดฉลาด, กุลชลา วรวิจิตรชัยกุล, ดวงอนงค์ อรุณเกษร, ร.อ.หญิง สราลีย์ ทุ่งทองคำ, ณริฎษาพัชร แลม, ทรงพล อนุกฤตยาวรรณ, พรทิพย์ บูรณะประเสริฐสุข, รัชนก อินทนนท์, บุศนันท์ อึ๊งบำรุงพันธ์, มณีพงศ์ จงจิตร และบดินทร์ อิสสระ
== ประวัติ ==
ปราโมทย์ ธีระวิวัฒน์ เริ่มเล่นแบดมินตันเมื่ออายุได้ 6 ขวบเมื่อครั้งเป็นนักเรียนประถมที่โรงเรียนสิทธิศึกษา จากนั้นได้ศึกษาต่อชั้นมัธยมที่โรงเรียนวิสุทธรังษี จังหวัดกาญจนบุรี และสำเร็จการศึกษาระดับ ปวช. จากวิทยาลัยเทคนิคกาญจนบุรี จากนั้น เมื่อเขาย้ายมายังกรุงเทพมหานคร ก็ได้มีโอกาสร่วมทีมกับนักแบดมินตันที่มีชื่อเสียงหลายราย และปราโมทย์เริ่มมีชื่อเสียงอย่างมาก เมื่อครั้งที่เขาจับคู่กับศักดิ์ระพี ทองสาริ โดยสามารถขึ้นไปอยู่ในอันดับ 2 ของโลกจากการแข่งขันระดับนานาชาติหลายรายการ และปราโมทย์ได้เข้าแข่งขันในกีฬาแบดมินตันในโอลิมปิกฤดูร้อน 2004 ในประเภทชายคู่ร่วมกับเทศนา พันธ์วิศวาส โดยพวกเขาเป็นฝ่ายชนะแอชลีย์ เบรเฮาท์ และเทรวิส เดนนีย์ จากประเทศออสเตรเลียในรอบแรก จากนั้นทั้งคู่ก็เป็นฝ่ายแพ้ต่อจง เถิงฝู และหลี่ ว่านหัว จากประเทศมาเลเซียในรอบ 16 คนสุดท้าย
ในโอลิมปิกฤดูร้อน 2000 ปราโมทย์เข้าแข่งขันร่วมกับเทศนา พันธ์วิศวาส พวกเขาชนะในรอบ 32 คนสุดท้าย แต่เป็นฝ่ายแพ้ต่อทีมมาเลเซียในรอบ 16 คนสุดท้าย หลังจากที่เขาเลิกการแข่งขันแบดมินตันแล้ว ก็ได้ผันตัวมาเป็นโค้ชให้แก่ทีมชาติไทยในเวลาต่อมา
ด้านชีวิตส่วนตัว ปราโมทย์ ธีระวิวัฒน์ สมรสกับ ณฐมล ธีระวิวัฒน์ และมีบุตรชายด้วยกัน 2 คน
== การเสียชีวิต ==
ปราโมทย์พบว่าตนป่วยเป็นโรคมะเร็งปอดในช่วงต้นปี พ.ศ. 2554 ทั้งที่ซึ่งเขาไม่ได้เป็นคนดื่มเหล้าหรือสูบบุหรี่ จากนั้นเขาได้เข้ารับการรักษาเป็นระยะเวลาเกือบ 2 ปี ปราโมทย์ได้เสียชีวิตลงอย่างสงบในวันที่ 4 ตุลาคม พ.ศ. 2555 ด้วยโรคมะเร็งปอด ที่โรงพยาบาลรามาธิบดี โดยญาติได้นำร่างของเขาไปประกอบพิธีที่วัดถาวรวราราม จังหวัดกาญจนบุรี ซึ่งเป็นบ้านเกิดของเขา และกำหนดพิธีฌาปนกิจศพในวันที่ 9 ของเดือนเดียวกันนี้ ในการจากไปนี้ คุณหญิงปัทมา ลีสวัสดิ์ตระกูล ซึ่งเป็นประธานที่ปรึกษาสมาคมแบดมินตันฯ ได้แสดงการไว้อาลัยผ่านทางเฟซบุ๊กของ ด.ต.ปราโมทย์ รวมทั้ง รัชนก อินทนนท์ ที่เคยรับการฝึกสอนจาก ด.ต.ปราโมทย์ ก็ได้แสดงความอาลัยผ่านทางอินสตาแกรมด้วยเช่นกัน
== เครื่องราชอิสริยาภรณ์ ==
== อ้างอิง ==
== แหล่งข้อมูลอื่น ==
ปราโมทย์ ธีระวิวัฒน์ ตำนานแบดฯ ไทย ป่วยมะเร็งระยะสุดท้าย
sports-reference.com 
นักแบดมินตันโอลิมปิกทีมชาติไทย
นักแบดมินตันในโอลิมปิกฤดูร้อน 1992
ผู้เข้าแข่งขันโอลิมปิกฤดูร้อน 1996
นักแบดมินตันในโอลิมปิกฤดูร้อน 2000
นักแบดมินตันในโอลิมปิกฤดูร้อน 2004
นักกีฬาเหรียญเงินเอเชียนเกมส์ชาวไทย
นักกีฬาเหรียญทองซีเกมส์ชาวไทย
ผู้ฝึกสอนแบดมินตัน
ผู้ฝึกสอนทีมชาติ
ตำรวจชาวไทย
ผู้ได้รับเครื่องราชอิสริยาภรณ์ ต.ภ.
บุคคลจากจังหวัดกาญจนบุรี
บุคคลจากโรงเรียนวิสุทธรังษี
เสียชีวิตจากมะเร็งปอด
แชมป์แบดมินตันแห่งประเทศไทย
วงศ์ปูบก

ปูบก (Land crab) เป็นวงศ์ของสัตว์ไม่มีกระดูกสันหลังจำพวกปูวงศ์หนึ่ง ใช้ชื่อวงศ์ว่า Gecarcinidae
ปูในวงศ์ปูบก มีรูปร่างลักษณะทั่วไปคล้ายกับปูทั่วไป เพียงแต่จะไม่มีหนามรอบกระดอง และรอบดวงตา มีขาเดินที่แข็งแรง และมีกรงเล็บขนาดใหญ่ เนื่องจากดำรงชีวิตอยู่บนบก จึงมีอวัยวะช่วยหายใจแตกต่างไปจากปูวงศ์อื่น โดยจะหายใจจากอากาศโดยตรง จึงมีเหงือกเป็นขุย มีเส้นเลือดมาหล่อเลี้ยงจำนวนมากคล้ายกับถุงลมในสัตว์บก และมีระบบขับถ่ายที่แตกต่างไปจากปูวงศ์อื่น คือ มีกระบวนการเปลี่ยนของเสียจากแอมโมเนีย ให้กลายเป็นกรดยูริก เก็บไว้ในเนื้อเยื่อ แตกต่างไปจากปูทั่วไปที่จะถ่ายลงน้ำ แต่การขยายพันธุ์ ปูตัวเมียก็จะไปวางไข่ทิ้งไว้ในน้ำ และลูกปูจะเลี้ยงตัวเองและพัฒนาตัวในน้ำในระยะต้น ก่อนที่จะขึ้นมาใช้ชีวิตอยู่บนบก
ปูบก ดำรงชีวิตอยู่ในป่า หรือป่าชายหาดใกล้ชายหาด กินเศษซากอินทรีย์วัตถุต่าง ๆ รวมถึง ใบไม้และสัตว์ขนาดเล็กเป็นอาหารได้ด้วย
ปูบก สามารถแบ่งได้เป็นสกุลต่าง ๆ ได้ 6 สกุล ดังนี้ (บางข้อมูลแบ่งเพียง 3)
Cardisoma
Discoplax
Epigrapsus
Gecarcinus
Gecarcoidea
Johngarthia
ในประเทศไทย ปูบกชนิดที่รู้จักกันดีที่สุด คือ ปูไก่ (Cardisoma carnifex) ที่พบเฉพาะบนหาดและป่าชายหาดบนเกาะต่าง ๆ ทางภาคใต้ของประเทศ เช่น หมู่เกาะสิมิลัน และเกาะภูเก็ต เป็นต้น 
ปูบกบางชนิดในเขตร้อนทำความเสียหายเป็นจำนวนมหาศาลให้แก่พืชผลทางการเกษตร
==อ้างอิง==
==แหล่งข้อมูลอื่น==
ปู
วงศ์ปูบก
ปูไก่

สำหรับปูขนอย่างอื่นที่นิยมรับประทานกันเป็นอาหารจีน ดูที่: ปูก้ามขน
ปูไก่  เป็นปูชนิดหนึ่ง ในวงศ์ปูบก (Gecarcinidae)
มีกระดองเป็นรูปไข่ ด้านหน้าโค้งมนกลม เหนือเบ้าตามีปุ่มเล็ก ๆ ข้างละปุ่ม กระดองตอนหน้าระหว่างขอบตาแคบ ตัวผู้มีก้ามใหญ่และแข็งแรง ก้ามซ้ายมีขนาดใหญ่ ปลายก้ามหนีบอันบนยาวกว่าอันล่างขาเดินมี 4 คู่ ข้อสุดท้ายมีปลายแหลม ขอบหยักเป็นฟันเลื่อย ขาเดินทุกคู่ มีขนสีดำกระดองสีน้ำตาลปนเหลือง ก้ามสีน้ำตาลปนส้ม โคนขาเดินสีส้ม
มีความยาวประมาณ 8-20 เซนติเมตร อาศัยอยู่ในป่าใกล้ลำธารหรือน้ำตก หรือตามป่าชายหาด กินเศษซากต่าง ๆ เป็นอาหาร พบกระจายพันธุ์ตั้งแต่ชายฝั่งแอฟริกาตะวันออก จนถึงอินโด-แปซิฟิก, หมู่เกาะโคโคส, ตูอาโมตัสทางตอนเหนือของออสเตรเลีย ในประเทศไทยพบได้ตามเกาะต่าง ๆ ทางภาคใต้ เช่น หมู่เกาะสิมิลันและเกาะภูเก็ต แต่ปัจจุบันพบได้ยาก
สามารถใช้เนื้อในการรับประทานได้ แต่ไม่เป็นที่นิยมนักเนื่องจากในเนื้อมีกลิ่นกรดยูริกและแอมโมเนียจากของเสียจากระบบขับถ่ายของปู  นอกจากนี้แล้วปูไก่ยังมีชื่อเรียกอื่นอีก เช่น "ปูขน" หรือ "ปูภูเขา" และเหตุที่ได้ชื่อว่าปูไก่ เนื่องจากมีเสียงจากการกระทบกันของกล้ามปูเสียงดังคล้ายเสียงร้องของไก่
==อ้างอิง==
==แหล่งข้อมูลอื่น==
วีดีโอคลิปปูไก่
วงศ์ปูบก
มีเคล เลาโตรป

มีเคล เลาโตรป (Michael Laudrup; เกิดวันที่ 15 มิถุนายน พ.ศ. 2507) ที่เมืองเฟรดเรกส์แปร์ ประเทศเดนมาร์ก เป็นอดีตนักฟุตบอลชาวเดนมาร์ก ในช่วงที่ยังเป็นนักฟุตบอลอาชีพอยู่นั้น เขาได้คว้าแชมป์กับทีมอายักซ์ บาร์เซโลนา เรอัลมาดริด และยูเวนตุส ขณะที่เขาเล่นให้กับบาร์เซโลนานั้น เขาได้ถ้วยรางวัล 9 ถ้วย รวมทั้งถ้วยลาลิกา 4 ปีติดต่อกัน ต่อมาเขาย้ายไปยังทีมคู่แข่ง เรอัลมาดริด และได้แชมป์ลาลิกามาเป็นสมัยที่ 5 ติดต่อกัน ในวันเกิดปีที่ 18 ของเขา ใน พ.ศ. 2525 เขาเปิดตัวครั้งแรกกับทีมชาติเดนมาร์ก โดยลงแข่ง 109 นัด ยิงไป 37 ประตู จากเดือนพฤศจิกายน พ.ศ. 2541 เขาก็ได้เป็นกัปตันทีมชาติเดนมาร์กทั้งหมด 28 นัด รวมถึงแชมป์ฟีฟ่าคอนเฟเดอเรชันส์คัพ เขาเลิกเล่นฟุตบอลในเดือนมิถุนายน พ.ศ. 2545
== อ้างอิง ==
บุคคลที่เกิดในปี พ.ศ. 2507
บุคคลที่ยังมีชีวิตอยู่
นักฟุตบอลทีมชาติเดนมาร์ก
นักฟุตบอลชาวเดนมาร์ก
ผู้เล่นในเซเรียอา
ผู้เล่นในลาลิกา
ผู้จัดการทีมฟุตบอลชาวเดนมาร์ก
ผู้จัดการทีมฟุตบอลในลาลิกา
ผู้จัดการทีมฟุตบอลในพรีเมียร์ลีก
ผู้เล่นสโมสรฟุตบอลบาร์เซโลนา
ผู้เล่นสโมสรฟุตบอลเรอัลมาดริด
กองกลางฟุตบอล
ฟีฟ่า 100
ผู้เล่นวิสเซล โคเบะ
สตีฟ คลาร์ก

สตีเฟน "สตีฟ" คลาร์ก เกิดเมื่อวันที่ 29 สิงหาคม ค.ศ. 1963 เป็นนักฟุตบอล ชาวสกอตแลนด์ โดยปัจจุบันเป็นผู้จัดการทีมชาติสกอตแลนด์
เขาเล่นให้กับ เซนต์เมอร์เรน, เชลซี และ ทีมชาติสกอตแลนด์ โดยได้ 3 ถ้วยจากเชลซี จนถึงเขาจะเลิกเล่นฟุตบอล หลังจากที่เลิกเล่นแล้ว ก็ได้มาเป็นผู้จัดการทีมที่ เวสต์บรอมมิชอัลเบียน,  เรดิง และ กิลมาร์นัก และล่าสุดก็ได้ไปเป็นผู้จัดการทีมให้กับทีมชาติสกอตแลนด์ ตั้งแต่ ค.ศ. 2019 เป็นต้นมา
== อ้างอิง ==
บุคคลที่เกิดในปี พ.ศ. 2506
บุคคลที่ยังมีชีวิตอยู่
บุคคลจากพื้นที่สภานอร์ทแอร์เชอร์
กองหลังฟุตบอล
นักฟุตบอลชาวสกอตแลนด์
นักฟุตบอลทีมชาติสกอตแลนด์
ผู้เล่นในพรีเมียร์ลีก
ผู้เล่นสโมสรฟุตบอลเซนต์มีร์เริน
ผู้เล่นสโมสรฟุตบอลเชลซี
ผู้จัดการทีมฟุตบอลชาวสกอตแลนด์
ผู้จัดการทีมฟุตบอลในฟุตบอลชิงแชมป์แห่งชาติยุโรป 2020
ผู้จัดการทีมฟุตบอลในพรีเมียร์ลีก
ผู้จัดการทีมฟุตบอลทีมชาติสกอตแลนด์
ผู้จัดการทีมสโมสรฟุตบอลนิวคาสเซิลยูไนเต็ด
ผู้จัดการทีมสโมสรฟุตบอลเวสต์บรอมมิชอัลเบียน
ผู้จัดการทีมสโมสรฟุตบอลเรดิง
ผู้จัดการทีมสโมสรฟุตบอลแอสตันวิลลา
ผู้จัดการทีมสโมสรฟุตบอลคิลมาร์น็อก
เซอร์ไวเวอร์ซีรีส์ (2012)

เซอร์ไวเวอร์ซีรีส์ (2012) เป็นรายการเพย์-เพอร์-วิวมวยปล้ำอาชีพของWWE ซึ่งจัดเป็นปีที่ 26 แล้ว สถานที่จัดคือ Bankers Life Fieldhouse ในเมือง อินดีแอนาโพลิส, รัฐอินดีแอนา สหรัฐอเมริกา เมื่อวันที่ 18 พฤศจิกายน ค.ศ. 2012
==เบื้องหลัง==
ในรอว์ (29 ตุลาคม 2012) ซีเอ็ม พังก์ออกมาบอกว่าทุกๆ คนคิดว่าไรแบ็กจะแพ้ไม่เป็น ทุกคนคิดว่ามันคงไม่จบแบบนี้ ทุกคนคิดว่าฉันจะเป็นเหยื่อรายต่อไป ฉันได้พิสูจน์ให้ทุกคนเห็นแล้วว่าทุกคนคิดผิด แม้กระทั่ง จิม รอสส์ เอง พังก์ก็สุ่มชี้ไปที่คนดู พร้อมกับบอกว่า แกก็คิดผิด ทุกคนคิดผิดว่าจะไม่มีวันที่ 344 กับการครองแชมป์ WWE ของฉัน ฉันชนะพวกฮีโร่มาทุกคนแล้ว รอดพ้นมาจากทุกๆ สิ่งที่พวกแกหยิบยื่นมาให้ ไม่ว่าจะทั้ง เรย์ มิสเตริโอ, แรนดี ออร์ตัน และจอห์น ซีนา พังก์บอกว่าชัยชนะของเขาในเฮลอินเอเซล (2012) เป็นสิ่งที่ยิ่งใหญ่มาก พังก์พูดถึงกรรมการ แบรด แมดด็อกซ์ ที่จัดการล้วงเป้าไรแบ็กในเฮลอินเอเซล ซึ่งพังก์บอกว่าฉันจะไม่ทำอะไรเขาหรอก ก่อนจะบอกว่า แมดด็อกซ์ นั้นถูกจ้างกลับมาทำงานโดย เอเจ ลี ซึ่งเขาก็บอกออกมาบอกทุกๆ อย่างตามที่พวกแกได้รู้กันไปแล้ว ฉันจะไม่ทำอะไรทั้งสิ้นกับสิ่งที่เกิดขึ้นในศึก เฮลอินเอเซล พังก์ก็บอกว่าเขาชนะทั้งวินซ์ แม็กแมนชนะทั้งทริปเปิลเอช ฉันนี่ละสุดยอดที่สุดในโลก จริงๆแล้วพังก์ก็บอกว่ามันจะไม่มีการรีแมตช์เกิดขึ้นอย่างแน่นอน มิค โฟลีย์ออกมาเปิดคลิปฉากจบของแมตช์ชิงแชมป์ WWE ในเฮลอินเอเซล เป็นภาพพังก์โดนไรแบ็กจับใส่ Shell Shock บนกรงเหล็กเฮลอินเอเซล ทางด้านพังก์โต้กลับว่าครั้งสุดท้ายที่เราได้เห็นโฟลีย์ก็คือโฟลีย์นั้นลงไปนอนกับพื้นเพราะโดนฉันเตะ โฟลีย์บอกว่าคืนนี้ไม่ได้ออกมา และบอกว่าเขาได้ให้ตัวเลือกกับพังก์ไปเมื่อเดือนก่อนว่าพังก์จะเลือกที่จะเป็นตำนานหรือเป็นแค่พวกไล่เก็บสถิติไปวันๆ ซึ่งพังก์คงลืมไป พังก์ก็พูดแขวะแฟนๆ ก่อนจะโม้อีกรอบว่าตัวเองเป็นแชมป์มา 344 วันแล้ว พังก์บอกว่าดูเหมือนโฟลีย์จะต้องการบางอย่าง พังก์เสนอแมตช์แทกทีม 5 ต่อ 5 ในเซอร์ไวเวอร์ซีรีส์ ทีมของ ซีเอ็ม พังก์ ปะทะ ทีมของมิค โฟลีย์ และโฟลีย์ตอบรับคำท้าของพังก์ ทันใดนั้นเองไรแบ็กก็ออกมาบนเวที ทำให้พังก์กับพอล เฮย์แมนหนีไป คืนเดียวกันพังก์กับเฮย์แมนออกมาประกาศลูกทีมของพวกเขาคือ เดอะมิซ, โคดี โรดส์, แดเมียน แซนดาว และอัลเบร์โต เดล รีโอ ส่วนโฟลีย์ก็ออกมาประกาศสมาชิกในทีมคือ โคฟี คิงส์ตัน, แดเนียล ไบรอัน, เคน และแรนดี ออร์ตัน พังก์บอกจะกำจัดทุกคนออกไปจากแมตช์ เหลือไว้แต่โฟลีย์ แล้วจะได้สั่งสอนมันอย่างเมามันส์ แต่โฟลีย์บอกว่าเขาไม่ได้เข้าร่วมด้วยหรอก คนที่ 5 ของทีมเขาคือไรแบ็ก แล้วทุกคนก็ตีกันมั่วไปหมด พังก์รีบหนีกลับไปก่อน ปล่อยให้ลูกทีมโดนอัดอยู่บนเวที ต่อมาได้มีการเปลี่ยนแปลงโดยให้พังก์ป้องกันแชมป์ WWE กับจอห์น ซีนา และไรแบ็ก และให้ดอล์ฟ ซิกก์เลอร์เป็นกัปตันทีมแทน ส่วนมิซได้ย้ายไปอยู่ทีมโฟลีย์ และเอาเวด บาร์เร็ตต์มาอยู่ทีมซิกก์เลอร์
==ผล==
===ลำดับการถูกคัดออก===
==ดูเพิ่ม==
เซอร์ไวเวอร์ ซีรีส์
รายชื่อรายการเพย์-เพอร์-วิวของดับเบิลยูดับเบิลยูอี
==อ้างอิง==
==แหล่งข้อมูลอื่น==
Official Survivor Series website
มวยปล้ำอาชีพในปี พ.ศ. 2555
เซอร์ไวเวอร์ซีรีส์
ฟิลิปส์อะรีนา

ฟิลิปส์อะรีนา (Philips Arena) เป็นสนามกีฬาในร่มอเนกประสงค์ที่ตั้งอยู่ในเมืองแอตแลนตา, รัฐจอร์เจีย ประเทศสหรัฐอเมริกา โดยสร้างเสร็จและเปิดดำเนินการในปี ค.ศ. 1999 เพื่อแทนที่สนามดิโอไม โดยค่าใช้จ่ายในการก่อสร้างของสนามแห่งนี้เป็น 213,500,000 ดอลล่าร์สหรัฐ  สนามแห่งนี้ใช้ชื่อฟิลิปส์อะรีนาตามชื่อบริษัทฟิลิปส์ ผู้ผลิตเครื่องใช้ไฟฟ้าของเนเธอร์แลนด์ ที่ซื้อสิทธิ์การใช้ชื่อสนามเป็นเวลา 20 ปีด้วยราคา 168 ล้านดอลลาร์สหรัฐ 
ฟิลิปส์อะรีนา ยังเป็นสนามประจำของทีมแอตแลนตา ฮอกส์ ของเอ็นบีเอ และทีมแอตแลนตา ดรีม ของดับเบิลยูเอ็นบีเอ นอกจากนี้ยังทำหน้าที่เป็นสนามประจำของทีมแอตแลนตา เธรชเชอร์สของเนชั่นแนลฮอกกี้ลีกัว ตั้งแต่ปี ค.ศ. 1999-2011 ก่อนที่จะย้ายไปร่วมทีมกับวินนิเพก โดยเป็นเจ้าของโดยแอตแลนตาฟุลตันเคาน์ตี้รีครีเอทชั่นออโธรีตี้และดำเนินการโดย แอตแลนตา สปิริต กลุ่มของนักลงทุนที่ยังเป็นเจ้าของทีมฮอร์ก
==อ้างอิง==
==แหล่งข้อมูลอื่น==
Official site
สนามกีฬาในแอตแลนตา (รัฐจอร์เจีย)
สนามบาสเกตบอลในรัฐจอร์เจีย
สนามฮอกกี้น้ำแข็งในร่มในสหรัฐ
สถานที่จัดแสดงดนตรีในรัฐจอร์เจีย
สนามของเอ็นบีเอ
สนามในร่มในรัฐจอร์เจีย
หม่อมน้อย

หม่อมน้อย อาจหมายถึง
น้อย ชุมสาย ณ อยุธยา – หม่อมในพระเจ้าบรมวงศ์เธอ กรมขุนราชสีหวิกรม
น้อย ไชยันต์ ณ อยุธยา – หม่อมในพระเจ้าบรมวงศ์เธอ กรมหมื่นมหิศรราชหฤทัย
น้อย ณ ลำปาง – หม่อมในเจ้าบุญวาทย์วงษ์มานิต
น้อย ศิริวงศ์ ณ อยุธยา – หม่อมในสมเด็จพระบรมราชมาตามหัยกาเธอ กรมหมื่นมาตยาพิทักษ์
น้อย วรวรรณ ณ อยุธยา – หม่อมในหม่อมเจ้าไปรมากร วรวรรณ
เจ้าองค์คำ – กษัตริย์แห่งหลวงพระบาง (พ.ศ. 2256–2266) และกษัตริย์แห่งเชียงใหม่ (พ.ศ. 2270–2302) มีพระนามเดิมว่า หม่อมน้อย
พันธุ์เทวนพ เทวกุล – ผู้กำกับภาพยนตร์ ปนัดดาในสมเด็จพระเจ้าบรมวงศ์เธอ กรมพระยาเทวะวงศ์วโรปการ
จังหวัดบัวใหญ่

จังหวัดบัวใหญ่ เป็นโครงการจัดตั้งจังหวัดของประเทศไทยที่เสนอโดยนายอรุณ อัครปรีดี กับประชาชนจำนวน 20,582 คน ยื่นรายชื่อเสนอกฎหมาย "ร่างพระราชบัญญัติตั้งจังหวัดบัวใหญ่ พ.ศ. ..." เมื่อวันที่ 17 กรกฎาคม พ.ศ. 2555 และก่อนหน้านั้นได้ยื่นต่อนายโกศล ปัทมะ สมาชิกสภาผู้แทนราษฎร จังหวัดนครราชสีมา เมื่อวันที่ 21 พฤษภาคม พ.ศ. 2555 ขอให้แยกจังหวัดนครราชสีมา ออกเป็น "จังหวัดบัวใหญ่" เนื่องจากอำเภอบัวใหญ่ และอำเภออื่น ๆ ที่ต้องการแยกห่างไกลความเจริญ
ต่อมาเดือนกันยายน พ.ศ. 2557 องค์การบริหารส่วนจังหวัดนครราชสีมา ได้พิจารณาให้ความเห็นชอบการเสนอจัดตั้งจังหวัดบัวใหญ่ และเกิดความเห็นของประชาชนแตกต่างกันเกี่ยวกับการจัดตั้งจังหวัดบัวใหญ่ ในที่สุดประธานสภาองค์การบริหารส่วนจังหวัดนครราชสีมา จึงลาออกจากตำแหน่งเพื่อแสดงความรับผิดชอบต่อความขัดแย้งดังกล่าว
ต่อมาในปี พ.ศ. 2557 ร่างพระราชบัญญัติตั้งจังหวัดบัวใหญ่ดังกล่าวสิ้นสุดลงภายหลังคณะรักษาความสงบแห่งชาติเข้ายึดอำนาจการปกครอง จึงส่งผลให้การเสนอเรื่องตกไป
เมื่อปี 2561 ได้มีการเรียกร้องให้นายกรัฐมนตรีใช้อำนาจในการผลักดันจัดตั้งจังหวัดบัวใหญ่อีกครั้ง แต่ในปี 2563 กรมการปกครองได้ออกหนังสือชี้แจง กรณีการแชร์ข้อความการจัดตั้งจังหวัดใหม่ในภาคตะวันออกเฉียงเหนือ ทางสังคมออนไลน์ ว่าการจัดตั้งจังหวัดใหม่ทางภาคตะวันออกเฉียงเหนือ 5 จังหวัด กรมการปกครองขอชี้แจงว่า ข้อความดังกล่าวไม่เป็นความจริงแต่อย่างใด
== ข้อมูลทั่วไป ==
จังหวัดบัวใหญ่ จะประกอบด้วย อำเภอบัวใหญ่ อำเภอบัวลาย อำเภอสีดา อำเภอประทาย อำเภอโนนแดง อำเภอแก้งสนามนาง อำเภอคง และอำเภอบ้านเหลื่อม รวมเนื้อที่ 2,426.58 ตร.กม. ประชากรประมาณ 	374,871 คน ความหนาแน่น 154.48 คน/ตร.กม.
=== สถานที่สำคัญในตัวเมืองบัวใหญ่ ===
อำเภอบัวใหญ่ ได้มีการจัดตั้งศาลจังหวัดบัวใหญ่ เมื่อปี พ.ศ. 2537 และเปิดทำการเมื่อวันที่ 1 กรกฎาคม พ.ศ. 2537 เพื่ออำนวยความสะดวกแก่ประชาชนในพื้นที่
สถานีรถไฟชุมทางบัวใหญ่ เป็นสถานีรถไฟระดับ 1 ในเส้นทางสายตะวันออกเฉียงเหนือ ซึ่งสถานีแห่งนี้จะเป็นสถานีที่ทางรถไฟสายชุมทางแก่งคอย-ชุมทางบัวใหญ่ และสายชุมทางถนนจิระ-หนองคาย มาบรรจบกัน

== อ้างอิง ==
จังหวัดของประเทศไทยที่เคยได้รับการพิจารณาจัดตั้ง
การเมืองจังหวัดนครราชสีมา
อำพร หญ้าผา

อำพร หญ้าผา (ชื่อเล่น: แจ๊ค; 19 พฤษภาคม พ.ศ. 2528 — ) เป็นอดีตนักกีฬาวอลเลย์บอลหญิงทีมชาติไทย ตำแหน่งตัวบล็อกกลาง เธอเป็นหนึ่งในนักวอลเลย์บอลทีมชาติไทยที่เล่นวอลเลย์บอลระดับอาชีพในประเทศ โดยปัจจุบันเล่นให้แก่ทีม นครราชสีมา
== ประวัติ ==
อำพร เกิดที่อำเภอไพศาลี จังหวัดนครสวรรค์ เป็นบุตรสาวของนายเงิน และนางไร้ หญ้าผา จบมัธยมปลายจากโรงเรียนสตรีนนทบุรี และในขณะที่นั้นก็เล่นวอลเลย์บอลไปด้วย จบการศึกษาระดับอุดมศึกษาจากมหาวิทยาลัยรัตนบัณฑิต อำพรติดทีมชาติชุดใหญ่ตั้งแต่ปี พ.ศ. 2544 เป็นต้นมาในขณะที่เธอยังเรียนอยู่ชั้นมัธยมศึกษาปีที่ 5 เท่านั้น ในระยะแรกเธอเล่นในตำแหน่งหัวเสา และมีการตบบอลที่หนักหน่วง ปัจจุบันเล่นตำแหน่งตัวบล็อกกลางและบอลเร็ว
พ.ศ. 2555 อำพรได้รับคัดเลือกให้เป็นลูกกตัญญูเนื่องในวันแม่แห่งชาติ และในเวลาต่อมา เธอได้รับบาดเจ็บในขณะที่แข่งวอลเลย์บอลลีกในประเทศไทย ทำให้เธอต้องหยุดพักการเป็นทีมชาติไทยชั่วคราวเพื่อบำบัดอาการบาดเจ็บจากหัวเข่า หลังจากนั้นเธอก็ได้กลับเข้ามาร่วมทีมชาติอีกครั้งเมื่อการแข่งขันชิงแชมป์เอเชียครั้งที่ 17 ที่นครราชสีมาเมื่อกลางเดือนกันยายนที่ผ่านมา และสามารถครองแชมป์ได้สำเร็จ ฉายาของเธอคือ "เจ้าแม่ไหลหลัง" เนื่องจากเธอบุกในท่าไหลหลังหรือกระเติงตบ
วันที่ 30 พฤษภาคม พ.ศ. 2557 อำพร ได้ประกาศอำลาทีมชาติไทยผ่านทางเฟซบุ๊กส่วนตัวพร้อมกล่าวขอบคุณแฟนคลับ โดยให้เหตุผลว่า "เหตุผลที่อำลาทีมชาติ ก็เพราะมีอาการบาดเจ็บเข่าเรื้อรัง ไม่ใช่เพราะบ้าผู้ชายถึงกับอำลาทีมชาติ..." โดยเกียรติพงษ์ รัชตเกรียงไกร ผู้ฝึกสอนของทีมได้ออกมาแสดงความเสียดายแต่ก็เคารพในการตัดสินใจของเธอ ทั้งนี้อำพรจะยังเล่นลีกอาชีพในสังกัดนครนนท์ 3BB
อำพร คบหาอยู่กับสมพร วรรณประภา  ซึ่งเป็นนักกีฬาวอลเลย์บอลเช่นกัน ในเดือนมิถุนายนและกรกฎาคม พ.ศ. 2557 อำพรได้โพสต์ภาพแหวนหมั้นของทั้งคู่ และภาพพรีเวดดิ้งลงเฟซบุ๊ก ตามลำดับ
== ผลงาน ==
=== กีฬามหาวิทยาลัยโลก ===
2001 : Med 3.png เหรียญทองแดง
2013 :  Med 3.png เหรียญทองแดง
=== ซีเกมส์ ===
2001 : Med 1.png เหรียญทอง
2003 : Med 1.png เหรียญทอง
2005 : Med 1.png เหรียญทอง
2007 : Med 1.png เหรียญทอง
2009 : Med 1.png เหรียญทอง
2011 : Med 1.png เหรียญทอง
2013 : Med 1.png เหรียญทอง
=== วอลเลย์บอลชิงแชมป์โลก ===
2002 : อันดับ 20
2010 : อันดับ 13
=== วอลเลย์บอลชิงแชมป์เอเชีย ===
2001 : Med 3.png เหรียญทองแดง
2003 : อันดับ 4
2005 : อันดับ 6
2007 : Med 3.png เหรียญทองแดง
2009 : Med 1.png เหรียญทอง
2011 : อันดับ 4
2013 : Med 1.png เหรียญทอง
=== เวิลด์คัพ ===
2007 : อันดับ 10
=== เอเชียนคัพ ===
2008 : Med 3.png เหรียญทองแดง
2010 : Med 2.png เหรียญเงิน
2012 : Med 1.png เหรียญทอง
=== เวิลด์กรังด์ปรีซ์ ===
2002 : อันดับ 8
2003 : อันดับ 10
2004 : อันดับ 10
2005 : อันดับ 12
2006 : อันดับ 11
2008 : อันดับ 11
2009 : อันดับ 8
2010 : อันดับ 10
2011 : อันดับ 6 ในรอบสุดท้าย
2012 : อันดับ 4 ในรอบสุดท้าย
2013 : อันดับ 13
=== เอเชียนเกมส์ ===
2002 : อันดับ 5
2006 : อันดับ 4
2010 : อันดับ 5
=== เวิลด์แกรนด์แชมเปียนคัพ ===
2009 : อันดับ 6
2013 : อันดับ 5
== เครื่องราชอิสริยาภรณ์ ==
== อ้างอิง ==
== แหล่งข้อมูลอื่น ==
นักวอลเลย์บอลหญิงชาวไทย
บุคคลจากอำเภอไพศาลี
บุคคลจากโรงเรียนสตรีนนทบุรี
บุคคลจากคณะบริหารธุรกิจ มหาวิทยาลัยรัตนบัณฑิต
นักกีฬาเหรียญทองซีเกมส์ชาวไทย
ผู้ได้รับเครื่องราชอิสริยาภรณ์ บ.ภ.
ผู้ได้รับเครื่องราชอิสริยาภรณ์ ต.ภ.
ผู้ได้รับเครื่องราชอิสริยาภรณ์ ต.ช.
ผู้เล่นสโมสรวอลเลย์บอลอิกติซาดชิ บากู
ตัวบล็อกกลางวอลเลย์บอล
ผู้เล่นสโมสรวอลเลย์บอลนครนนท์
ณธฤษภ์ ธรรมรสโสภณ

ณธฤษภ์ ธรรมรสโสภณ เกิดเมื่อวันที่ 14 มีนาคม พ.ศ. 2531 เป็นนักฟุตบอลชาวไทย ในตำแหน่ง ปีกซ้าย และยังเล่นในตำแหน่ง กองหน้า ได้อีกด้วย
==ประตูในนามทีมชาติ==
==แหล่งข้อมูลอื่น==
Profile at Thaipremierleague.co.th 
http://www.youtube.com/watch?v=h-GrAnw3_l4
นักฟุตบอลชาวไทย
ผู้เล่นสโมสรฟุตบอลเมืองทอง ยูไนเต็ด
ปีกฟุตบอล